Circulatie a fost ingreunata, joi seara, intre statiile de metrou Piata Muncii si Piata Iancului, in Capitala.

Sute de oameni care se aflau joi seara intr-o garnitura de metrou pe magistrala Dristor 2 au ramas blocati in tunel din cauza unei defectiuni tehnice.

Oamenii au fost informati de conductorul trenului ce s-a intamplat insa timp de o jumatate de ora acestia au stat cu spaima pe inturneric.

Cat timp reprezenantii au cautat solutii, circulatia a fost data peste cap iar trenurile au inregistrat intarzieri de aproximativ 25 de minute.

Din fericire nimeni nu a fost ranit in inghesuiala creeata in statii la ora de varf.

Calator: "Vin de la Basarab ca abia, am iesit de la munca si am incercat sa merg si eu acasa la Piata Muncii. Si intre Piata Iancului si Obor m-am tot plimbat cu trenuri, de nu stii ce sa mai crezi."

In aceste imagini, surprinse aseara in statia de metrou Piata Iancului, oamenii sunt dezorientati pentru ca mersul trenurilor a fost schimbat. Totul din cauza garniturii care a ramas in tunel.

Defectiunea s-a produs in jurul orei 19, sustin reprezentantii Metrorex, care au anuntat imediat pompierii Smurd. Un echipaj a sosit de urgenta la fata locului, urmat de inca unul din partea companiei de transport.

Medic SMURD: "E un metrou care a ramas intre statii intre Piata muncii si Piata Iancului. In cazul apare vreun atac de panica sau iese fum, noi vom acorda primul ajutor. Pana acum nu a fost nevoie."

In timp ce angajatii Metrorex cautau o solutie pentru a urni vagoanele intepenite, pline cu oameni, alte trenuri au preluat calatorii ramasi in cele trei statii afectate. Obositi dupa o zi de munca si nerabdatori sa ajunga acasa, bucurestenii s-au inghesuit in primele garnituri ivite.

Dupa aproape o jumatate de ora si zeci de minute de intarzieri, garnitura blocata a fost mutata din loc, iar oamenii au putut sa iasa la suprafata in siguranta.



Calator: "S-a dus dintr-o parte in alta, a incercat sa-l reporneasca si nu a reusti"

Calator: "Putin pe intuneric ca s-a intrerupt lumina, dar s-a rezolvat. Nu a avut nimieni atac de panica, toata lumea linistita din ce am vazut eu.

Reporter: -Ce v-au anuntat?

Calator -Ca e o defectiune si nu mai merge."

Cauza defectiunii tehnice nu a fost lamurita deocamdata de reprezentantii Metrorex. Acestia au anuntat acum cateva zile ca numarul trenurilor a fost suplimentat la orele de varf, pe mai multe magistrale, tocmai pentru a evita aglomeratiile.



Oficialii Metrorex arata ca circulatia pe magistrala M1 (Dristor - Pantelimon) a revenit la normal, joi seara dupa ce un tren s-a defectat in subteran, intre statiile Piata Iancului si Piata Muncii din Capitala.

Reprezentantii biroului de presa al Metrorex spun ca unul dintre trenuri a avut o defectiune la sistemul de coordonare astfel ca a ramas blocat pe firul 2, respectiv intre statiile Iancului si Piata Muncii.

In tot acest timp, mai arata oficialii companiei de metrou, trenurile au avut intarzieri de 20-25 de minute si s-au facut anunturi atat in statii cat si in trenuri cu privire la situatia creata astfel incat calatorii sa fie informati.

Potrivit lui Daniel Vasile, purtatorul de cuvant al ISU Bucuresti, pompierii au fost alertati de dispeceratul Metrorex in jurul orei 18.45, fiind trimise un echipaj SMURD si unul specializat in stingerea incendiilor. La aproximativ 15 minute dupa ce pompierii au ajuns in statia Piata Muncii trenul era deja garat, iar calatorii iesisera in siguranta.

Potrivit martorilor, trenul a ramas blocat intre statii aproximativ 30 de minute. In acest timp, oamenii au stat in intuneric, iar o pasagera a urcat pe Facebook si cateva poze in care se vede cum toti pasagerii stau in bezna in tren.